Seega oleksime jõudnud ühiskondliku idealismini, mis on kand­vamaks ja iseloomustavamaks jooneks tööeestlusele. Ekslik oleks aga siduda seda idealismi romantikaga, mis on ikkagi peamiselt surveaegade ja elustpöördumise produkt. Romantiline  ilutsemine, abs­traktne ideaalitsemine ja õhulosside ehitamine võiks olla kõige vähem omane sellele ajastule. Tööeestlust kannab eluline, mehine idealism, mis väljendub tegudes ja ülesehitavas töös.